CELEX: 32005R1746
Language: ro
Date: 2005-10-24 00:00:00
Title: Regulamentul (CE) nr. 1746/2005 al Comisiei din 24 octombrie 2005 de modificare a Regulamentului (CEE) nr. 2342/92 în ceea ce privește certificatul genealogic care trebuie prezentat la acordarea de restituiri la export pentru animalele reproducătoare de rasă pură femele din specia bovină

Anunţ juridic important

|

32005R1746

Official Journal L 280 , 25/10/2005 P. 0008 - 0008

		20051024Regulamentul (CE) nr. 1746/2005 al Comisieidin 24 octombrie 2005de modificare a Regulamentului (CEE) nr. 2342/92 în ceea ce privește certificatul genealogic care trebuie prezentat la acordarea de restituiri la export pentru animalele reproducătoare de rasă pură femele din specia bovinăCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat [1], în special articolul 31 alineatul (4) și articolul 33 alineatul (12),întrucât:(1) Articolul 3 din Regulamentul (CEE) nr. 2342/92 al Comisiei din 7 august 1992 privind importurile din țări terțe și acordarea de restituiri la export pentru animalele reproducătoare de rasă pură din specia bovină și de abrogare a Regulamentului (CEE) nr. 1544/79 [2] stabilește condițiile în care se poate acorda restituirea la export pentru animalele reproducătoare de rasă pură femele. Printre aceste condiții se numără obligația de a prezenta un certificat genealogic, la data îndeplinirii formalităților vamale.(2) Anumite cerințe privind conținutul certificatului genealogic sunt reluate la articolul 3 litera (a) din Regulamentul (CEE) nr. 2342/92. Acestea rezultă direct din dispozițiile Deciziei 86/404/CEE a Comisiei [3], care a fost abrogată și înlocuită prin Decizia 2005/379/CE a Comisiei din 17 mai 2005 privind certificatele genealogice și indicațiile obligatorii ale acestora referitoare la animalele reproducătoare de rasă pură din specia bovină, precum și la materialul seminal, ovulele și embrionii care provin de la aceste animale [4].(3) Anumite cerințe privind conținutul certificatului genealogic au fost clarificate în Decizia 2005/379/CE. Prin urmare, dispozițiile privind conținutul certificatului genealogic aplicabile în cadrul acordării restituirilor la export pentru animalele reproducătoare de rasă pură femele trebuie să fie adaptate la decizia respectivă.(4) Prin urmare, Regulamentul (CEE) nr. 2342/92 ar trebui modificat în consecință.(5) Măsurile prevăzute de prezentul regulament sunt în conformitate cu avizul Comitetului pentru gestionarea cărnii de vită și mânzat,ADOPTĂ PREZENTUL REGULAMENT:Articolul 1La articolul 3 alineatul (1) din Regulamentul (CEE) nr. 2342/92, litera (a) se înlocuiește cu următorul text:"(a) a certificatului genealogic emis în conformitate cu articolul 2 alineatul (1) din Decizia 2005/379/CE a Comisiei [*****] sau orice alt document emis în conformitate cu alineatul (2) din articolul respectiv.Articolul 2Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 24 octombrie 2005.Pentru ComisieMariann Fischer BoelMembru al Comisiei[1] JO L 160, 26.6.1999, p. 21. Regulament astfel cum a fost modificat ultima dată prin Regulamentul (CE) nr. 1782/2003 (JO L 270, 21.10.2003, p. 1).[2] JO L 227, 11.8.1992, p. 12. Regulament astfel cum a fost modificat ultima dată prin Regulamentul (CE) nr. 774/98 (JO L 111, 9.4.1998, p. 65).[3] JO L 233, 20.8.1986, p. 19.[4] JO L 125, 18.5.2005, p. 15.[*****] JO L 125, 18.5.2005, p. 15."--------------------------------------------------